# Marianne Horak

Marianne Horak (Glarus, 1944) és una entomòloga suïssa-australiana especialitzada en lepidòpters australians, en particular les arnes de les famílies Phycitinae i Tortricidae. També va fer importants investigacions sobre les arnes del gènere Ogmograptis, durant les quals es van descobrir onze noves espècies.

## Biografia

Horak va néixer a Glarus (Suïssa), on es va inspirar a estudiar entomologia des de la seva infància creixent en una vall dels Alps. Va estudiar a l'Institut Federal de Tecnologia (ETH) de Zúric, obtenint el seu M.Sc. el 1970 i doctorat eln 1983. Va realitzar nombrosos treballs de camp a Nova Zelanda (1967-1969), Nova Guinea (1971-1973) i Indonèsia (1985) abans d'instal·lar-se permanentment a Austràlia.
És l'actual redactora en cap de Monographs of Australian Lepidoptera (Monografies de lepidòpters australians), presidenta de l' Australian Lepidoptera Research Endowment (Fundació d'investigació de lepidòpters d'Austràlia) i investigadora honorífica en la Lepidoptera sistemàtica a la Col·lecció Nacional d'Insectes d'Austràlia de la CSIRO, on treballa com a conservadora de lepidòpters i va ser cap de recerca de lepidòpters fins a la seva jubilació el 2010.
Horak ha descobert diverses espècies noves de lepidòpters, incloent múltiples espècies de Cadra, Heterochorista i Ogmograptis. També és l'autoritat dels tàxons per a diversos gèneres, incloent Aglaogonia, Atriscripta i Cnecidophora.
Horak va ser la primera persona a rebre la Medalla de J.O. Westwood (2008) per la seva excel·lent tasca en la taxonomia d'insectes per «la seva excel·lent monografia titulada The Olethreutine Moths of Australia (Lepidoptera: Tortricidae)». Les espècies d'arnes Coleophora horakae, Hilarographa mariannae i Myrtartona mariannae van ser nomenades en honor seu.
Horak és considerada una dels principals expertes mundials en la sistemàtica dels tortrícids.
Anteriorment estava casada amb el micòleg austríac Egon Horak.

## Referències

* 1 2 «Marianne Horak». [Consulta: 2 setembre 2016].
* 1 2 Horak, M; Day, M.F.; Barlow, C.; Edwards, E.D.; Su, Y.N.; Cameron, S.L. «Systematics and biology of the iconic Australian scribbly gum moths Ogmograptis Meyrick (Lepidoptera : Bucculatricidae) and their unique insect–plant interaction». Invertebrate Systematics, 26, 4, 2012 [Consulta: 2 setembre 2016].
* 1 2 Hoch, Hannelore «Taxonomy Profile: Marianne Horak» (en anglès). Deutsche Entomologische Zeitschrift, 56, 1, 26-05-2009, pàg. 5–6. DOI: 10.1002/mmnd.200900001. ISSN: 1435-1951 [Consulta: 5 agost 2018].
* 1 2 3 «Scientific Advisory Committee». Arxivat de l'original el 11 de setembre 2016. [Consulta: 2 setembre 2016].
* ↑ «ANIC Curators». [Consulta: 2 setembre 2016].
* ↑ Horak, Marianne «A Review of Cadra Walker in Australia: Five New Native Species and the Two Introduced Pest Species (Lepidoptera: Pyralidae: Phycitinae)» (en anglès). Australian Journal of Entomology, 33, 3, 01-08-1994, pàg. 245–262. DOI: 10.1111/j.1440-6055.1994.tb01226.x. ISSN: 1440-6055.
* ↑ Horak, Marianne «The Papuan tortricine genus Heterochorista and the systematic position of the Sparganothini (Lepidoptera, Tortricidae)». Systematic Entomology, 9, 4, 01-10-1984, pàg. 383–433. DOI: 10.1111/j.1365-3113.1984.tb00517.x [Consulta: 2 setembre 2016].
* ↑ Horak, Marianne; Komai, Furumi. Olethreutine moths of Australia. Collingwood: CSIRO Publishing, 2006. ISBN 0643090932 [Consulta: 2 setembre 2016].
* ↑ «J.O. Westwood Medal». Arxivat de l'original el 9 d’agost 2016. [Consulta: 2 setembre 2016].
* ↑ Baldizzone, G. «A taxonomic review of the Coleophoridae (Lepidoptera) of Australia. Contribution to the knowledge of the Coleophoridae, LXXXV». Tijdschrift voor Entomologie, 139, 1996, pàg. 105. ISSN: 0040-7496 [Consulta: 2 setembre 2016].
* ↑ Razowski, Józef «Descriptions and notes on Neotropical Hilarographa Zeller (Lepidoptera: Tortricidae)». Polish Journal of Entomology, 78, 2009, pàg. 212. Arxivat de l'original el 22 de desembre 2009 [Consulta: 5 març 2017].
* ↑ Tarmann, Gerhard M.. Zygaenid moths of Australia : a revision of the Australian Zygaenidae, (Procridinae: Artonini) (en anglès). CSIRO, 2004, p. 176–177. ISBN 978-0-643-06798-1 [Consulta: 2 setembre 2016].
* ↑ «Book Review». TORTS: Newsletter of the Troop of Reputed Tortricid Systematists, 8, 1, 2007, pàg. 2 [Consulta: 2 setembre 2016].
* ↑ Robinson, Gaden S. «Book Review». Systematic Entomology, 31, 2, 02-11-2005, pàg. 369–369. DOI: 10.1111/j.1365-3113.2005.00318.x [Consulta: 2 setembre 2016].